Vulstasie by Bloem beroof van geld, sigarette | Netwerk24
Vulstasie by Bloem beroof van geld, sigarette
Deur André Damons 15 April 2018 17:30
Die polisie in Bloemfontein ondersoek 'n klag van sakeroof nadat drie gewapende mans 'n vulstasie van kontant en sigarette beroof het.
Die voorval het Sondagoggend kort ná middernag by die Engen-vulstasie op die N8, Bloemfontein, gebeur.
Konst. Wendy Nkabi, polisiewoordvoerder, sê daar was drie vermeende rowers.
Die aanvaller het gesê hy moet die kasregister oopmaak terwyl sy makker sigarette van die rakke begin afhaal het.
Volgens inligting was 'n kassier besig met 'n klant toe twee gewapende mans by die winkel ingehardloop kom. Hulle het reguit op hom afgestorm. Een van die mans het die kassier met 'n vuurwapen teen sy rug gedreig.
Nog 'n gewapende man het later by die winkel ingekom en naby die betaalpunt gestaan. Hy het die geld en sigarette gevat voordat hulle in 'n wit Toyota Corolla gevlug het.